ΓΡΑΠΤΗ ΕΡΩΤΗΣΗ E-0317/03

υποβολή: Francisca Sauquillo Prez del Arco (PSE) προς το Συμβούλιο

(10 Φεβρουαρίου 2003)

Θέμα: Συνεργασία με την Βραζιλία

Περιλαμβάνονται άραγε στις προτεραιότητες του Συμβουλίου οι σχέσεις με την Βραζιλία, λαμβανομένουπόψη αφενός μεν ότι στη Βραζιλίαπάρχουν 50 εκατομμύρια φτωχών, αφετέρου δε ότι ο πρόεδρος Da Silva ανέλαβε την πρωτοβουλία να επικεντρώσει την άσκηση των καθηκόντων του στην κοινωνική ανάπτυξη της χώρας του, εξαλείφοντας την πείνα από την οποία πάσχει μεγάλο μέρος του πληθυσμού της·

Σε περίπτωση καταφατικής απάντησης, μπορεί ναπολογίζει ο πρόεδρος Da Silva στην βοήθεια των κρατών μελών της Ε Ε·

Σε ποιό βαθμό συμβάλλουν τα κράτη μέλη της Ε Ε στην επισιτιστική βοήθεια προς την Βραζιλία·

Απάντηση

(13 Μαΐου 2003)

1. Η ΕΕ επαναβεβαίωσε επανειλημμένως ότι προτίθεται να ενισχύσει τις σχέσεις της συνεργασίας με τη Βραζιλία στον πολιτικό, οικονομικό και εμπορικό τομέα τόσο διμερώς όσο και στο διαπεριφερειακό πλαίσιο ΕΕ-Mercosur. Στο παρόν στάδιο, η συνεργασία της ΕΚ με τη Βραζιλία ανέρχεται σε 210 εκατ. ευρώ περίπου όσον αφορά τα προγράμματα που βρίσκονταιπόλοποίηση. Οι περισσότεροι χρηματοδοτικοί πόροι για εν εξελίξει σχέδια διατίθενται στον τομέα του περιβάλλοντος (80 εκατ. ευρώ), ιδίως στο πλαίσιο του πιλοτικού προγράμματος για την προστασία των βραζιλιάνικων τροπικών δασών (PPG7). Στον κοινωνικό τομέα, η καταπολέμηση της φτώχειας αποτελεί τη βασική προτεραιότητα, ενώ βρίσκονται σε εξέλιξη δύο σημαντικά σχέδια, συνολικού ύψους 12,6 εκατ. ευρώ. Πολλές ευρωπαϊκές ΜΚΟ συμμετέχουν ενεργά σε αναπτυξιακά σχέδια στη Βραζιλία με τη στήριξη κοινοτικής χρηματοδότησης, που εν γένει έχουν στόχο τη βελτίωση των συνθηκών διαβίωσης των μειονεκτικών κοινοτήτων. Κατά το 1999 και το 2000, η κοινοτική χρηματοδότηση για δράσεις ΜΚΟ στη Βραζιλία ανήλθε σε 43 εκατ. ευρώ.

2. Ιδιαίτερη μνεία θα πρέπει επίσης να γίνει στο Μνημόνιο Συμφωνίας για τη συνεργασία (MoU) το οποίοπογράφηκε από την Ευρωπαϊκή Επιτροπή και τη Βραζιλία στις 19 Νοεμβρίου 2002. Στο Μνημόνιο Συμφωνίας, στο οποίο προβλέπεται ενδεικτικός προϋπολογισμός ύψους 64 εκατ. ευρώ, καθορίζονται οι προτεραιότητες της διμερούς συνεργασίας ΕΚ-Βραζιλίας έως τα τέλη του 2006. Το Μνημόνιο Συμφωνίας επικεντρώνεται σε πέντε τομείς προτεραιότητας: τη δημόσια διοίκηση, την οικονομική συνεργασία, την κοινωνική ανάπτυξη, την έρευνα και ανάπτυξη και το περιβάλλον. Τρία σχέδια που εγκρίθηκαν στο πλαίσιο του προαναφερόμενου Μνημονίου ήδηλοποιούνται: ο εκσυγχρονισμός της δημόσιας διοίκησης, η στήριξη της φορολογικής μεταρρύθμισης και εκπαίδευση των αστυνομικών δυνάμεων στον τομέα των ανθρωπίνων δικαιωμάτων. Ετοιμάζεται δε τέταρτο σχέδιο με στόχο τη δημιουργία δικτύου τεχνολογικών κέντρων.

Υπενθυμίζεται ότι στο Μνημόνιο προβλέπεται ρητώς η δυνατότητα αναπροσαρμογής του, εφόσον τα μέρη το κρίνουν αναγκαίο. Οι αρμόδιες αρχές της ΕΕ θα εξετάσουν με προσοχή, εάν χρειαστεί, οποιοδήποτε αίτημα των βραζιλιάνικων αρχών για αναπροσαρμογή των προαναφερόμενων συμπεφωνημένων προτεραιοτήτων της συνεργασίας.

3. Στο πλαίσιο της συνεργασίας ΕΕ-Mercosur, η Ευρωπαϊκή Επιτροπή ενέκρινε το Περιφερειακό Ενδεικτικό Πρόγραμμα (RIP) αξίας 48 εκατ. ευρώ για την περίοδο 2002-2006. Το Περιφερειακό Ενδεικτικό Πρόγραμμα καλύπτει τη στήριξη της ολοκλήρωσης της εσωτερικής αγοράς στο πλαίσιο της Mercosur, την ενίσχυση της εγκαθίδρυσης θεσμών και τομεακών πολιτικών της Mercosur και τη βελτίωση των δυνατοτήτων των παραγόντων της κοινωνίας των πολιτών να συμβάλλουν ενεργά στην περαιτέρω ολοκλήρωση και στις σχέσεις ΕΕ-Mercosur.

4. Όσον αφορά την επισιτιστική βοήθεια προς τη Βραζιλία, φαίνεται ότιπάρχει συναίνεση ως προς το γεγονός ότι το φαινόμενο της πείνας στη Βραζιλία δεν οφείλεται στην έλλειψη τροφίμων ή τρόπων διανομής, αλλά μάλλον στη χαμηλή αγοραστική δύναμη μεγάλων ομάδων του βραζιλιάνικου πληθυσμού. Ως εκ τούτου, οι προσπάθειες των διεθνών δωρητών επικεντρώνονται στη βελτίωση των κοινωνικών και οικονομικών συνθηκών των εν λόγω ομάδων.